இலத்திகா காட்

இலத்திகா காட் (Latika Katt) (20 பிப்ரவரி 1948-25 ஜனவரி 2025) கல் சிற்பம், உலோக வார்ப்பு மற்றும் வெண்கலச் சிலை வார்ப்பு ஆகியவற்றில் நிபுணத்துவம் பெற்ற ஓர் இந்திய சிற்பி ஆவார்.http://www.karmayog.in/events/sites/default/files/Final_Catalog.pdf வாரணாசியின் தசாவ்மத் படித்துறைப் பகுதியில் "மகர சங்கராந்தி" என்ற தலைப்பில் வடிவமைத்த வெண்கலப் படைப்புக்காக பெய்ஜிங் கலை விருதை வென்றார்.

 வாழ்க்கை மற்றும் தொழில் 
லத்திகா காட், தேராதூனில் உள்ள ஆண்களுக்கான தி டூன் பள்ளியில் பயின்றார். ஆண் சிறுவர்கள் படிக்கும் பள்ளியில் ஒரு பெண்ணாக படித்தது தனது பிற்காலங்களில் தன்னிடம் நம்பிக்கையையும் தைரியத்தையும் கொடுத்ததாக ஒரு நேர்காணலில் கூறினார். வடோதராவிலுள்ள மகாராஜா சாயாஜிராவ் பல்கலைக்கழகத்தின் நுண்கலை பிரிவில் இளங்கலை படிப்பைத் தொடர பரோடா கலைக் கல்லூரியில் சேர்ந்தார். அங்கு இவர் 1971 இல் முதல் வகுப்பு கௌரவத்துடன் பட்டம் பெற்றார். 1981 ஆம் ஆண்டில் இலண்டனின் இலண்டன் பல்கலைக்கழகத்தின் மாநிலக் கலைப்பள்ளியில் சேருவதற்காக உதவித்தொகை இவருக்கு வழங்கப்பட்டது.

1970 களில் மாட்டு சாணம்த்திலிருந்து தயாரிக்கப்பட்ட சோதனை பணிகளுக்காக இவர் முதன்முதலில் பெரும் அங்கீகாரத்தைப் பெற்றார். ஏனெனில் இவரிடம் வேறு எந்தப் பொருளைக் கொண்டும் முயற்சியை மேற்கொள்ள நிதி வசதி ஏதுமில்லை."Material Queen". Indian Express. 22 March 2012. Retrieved 27 March 2012. இவரது திறமையை அபோதைய பிரதமர் இந்திரா காந்தி ஒரு கலை கண்காட்சியின் போது கண்டறிந்தார். பின்னர் அவர் சிற்பத்தை ஒரு தொழிலாக எடுத்து பணியாற்ற இவரை ஊக்குவித்தார்.இவர் ஆகுஸ்ட் ரொடானின் பெரும் ரசிகர் ஆவார். மேலும் இயற்கையை தனது கருப்பொருளாகப் பயன்படுத்தினார். இயற்கையுடனான இவரது ஆர்வமும் தொடர்பும் தாவரவியலாளரான இவரது தந்தையிடமிருந்து பெறப்பட்டது. 1981 ஆம் ஆண்டு தொடங்கி பல ஆண்டுகளாக ஜாமியா மில்லியா இஸ்லாமியா மற்றும் பனாரசு இந்து பல்கலைக்கழகம் ஆகியவற்றில் கற்பித்த இவர், ஜாமியா மில்லிய இஸ்லாமியாவில் நுண்கலை துறையின் தலைவராகவும் இருந்தார். தனது உறவினர்கள், நண்பர்கள் மற்றும் மாணவர்கள் போன்ற உண்மையான மனிதர்களைக் கொண்டே தனது பெரும்பாலான சிற்பங்களை வடித்தார்.

இலத்திகா காட், தில்லி மற்றும் வாரணாசி ஆகிய இரு இடங்களிலும் வசித்து வந்தார்.  தனது 76வது வயதில் 2025 ஜனவரி 25 அன்று இறந்தார்.Latika Katt, one of India’s most prolific sculptors, passes away at 76

 கண்காட்சிகள் 
இவரது படைப்புகளைக் காட்டும் சில கலை கண்காட்சிகள்: "Latika Katt - Gallerie Alternatives". Retrieved 6 April 2019.

 பாரிஸ் பைனாலே, நவீன கலை அருங்காட்சியகம், பாரிசு.
 மாஸ்கோ, லெனின்கிராட் மற்றும் தாஷ்கண்டில் நடத்தப்பட்ட கண்காட்சிகள்.
 த செல்ஃப் அண்ட் த வேர்ல்ட்: என்ற பெயரில் தில்லியிலுள்ள தேசிய நவீன கலைக்கூடத்தில் இந்திய பெண் கலைஞர்களின் கண்காட்சி.
 கெமோல்ட் கலைக்கூடம் மற்றும் வூட்ஸ்டாக் கலைக்கூடம், இலண்டன்.
 மும்பையின் சிம்ரோசா கலைக்கூடத்தில் உருகிய நிலப்பரப்புகள். 

 மேற்கோள்கள் 



 மேலும் வாசிக்க 

 வெளி இணைப்புகள் 
 Latika Katt's Profile
 Works of Latika Katt

பகுப்பு:இந்தியப் பெண் சிற்பக் கலைஞர்கள்
பகுப்பு:2025 இறப்புகள்
பகுப்பு:1948 பிறப்புகள்